《赠唐京兆得命送母还乡》
明代·湛若水

翩翩一朱鸟，毓德祝融丘。羽映五云色，将母来神州。

亦有游子衣，慈母手中线。何如京兆君，日日侍亲膳。

天子至仁孝，诏许扶亲归。亲欢日不足，皇命有程期。

直知归荣欢，勿言别时苦。我歌北山诗，子为彩衣舞。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。